Document ID: 32006D0360

KOMISIJAS LĒMUMS
(2006. gada 28. februāris),
ar ko groza Padomes Lēmuma 79/542/EEK II pielikumu attiecībā uz ierakstiem par Brazīliju, Melnkalni un Serbiju
(izziņots ar dokumenta numuru K(2006) 579)
(Dokuments attiecas uz EEZ)
(2006/360/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 4. punktu,
tā kā:
(1)
Padomes 1979. gada 21. decembra Lēmuma 79/542/EEK, ar ko izveido to trešo valstu sarakstu, no kurām dalībvalstis atļauj liellopu, cūku un svaigas gaļas ievedumus (2), I un II pielikuma 1. daļā noteikts to trešo valstu un trešo valstu daļu saraksts, no kurām dalībvalstīm ir atļauts ievest noteiktus dzīvus dzīvniekus un šo dzīvnieku svaigu gaļu.
(2)
Komisijas 2005. gada 3. jūnija Lēmumā 2005/432/EK, ar ko paredz veterināros noteikumus un veterināro sertifikātu paraugus to gaļas produktu ievešanai no trešām valstīm, kas paredzēti lietošanai pārtikā, un atceļ Lēmumus 97/41/EK, 97/221/EK un 97/222/EK (3), uzskaitītas tās trešās valstis un trešo valstu daļas, no kurām jāatļauj gaļas produktu imports. Minētajā lēmumā noteikti arī sabiedrības veselības un veterināro sertifikātu paraugi un noteikumi par apstrādi, kas jāveic šiem produktiem.
(3)
Pēc tam, kad Brazīlijā notika mutes un nagu sērgas uzliesmojumi, Lēmumā 79/542/EEK ar Komisijas Lēmumu 2005/753/EK (4) tika veikti grozījumi, grozot II pielikuma 1. daļu Lēmumā 79/542/EEK un apturot atkaulotas liellopu gaļas importu no Matugrosu du Sulas, Paranas un Sanpaulu štata.
(4)
Lai nodrošinātu skaidrību, saskaņotību un pārskatāmību reģionalizācijā, kas Lēmumā 79/542/EEK paredzēta attiecībā uz svaigu gaļu un Lēmumā 2005/432/EK - attiecībā uz gaļas produktiem, par Brazīliju ir jāgroza daži reģionalizācijas apraksti un termiņu ierobežojumi.
(5)
Bez tam Serbija un Melnkalne ir republikas, kas veido valstu savienību, un ar savām muitas teritorijām. Tās tāpēc jāieraksta atsevišķi to trešo valstu un trešo valstu daļu sarakstā, no kurām ir atļauts gaļas produktu imports.
(6)
Tādēļ attiecīgi jāgroza Lēmums 79/542/EEK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 79/542/EEK II pielikuma 1. daļu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2006. gada 28. februārī

Labels: 3
17
5
6